Diari Oficial de la Generalitat Valenciana


Sumari del DOGV 5402, del 05-12-2006 (2006/13824)

Informació pública de l'aprovació del projecte d'expropiació de terrenys per a la construcció d'una depuradora i les seues instal·lacions complementàries en la zona de l'Alacantí nord. Aprovació i exposició al públic de la relació de béns i drets afectats per l'expropiació. Altres acords complementaris.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5402

Data del DOGV
:   05-12-2006

Secció del DOGV
:   V. ALTRES ANUNCIS - F) EXPROPIACIONS

Número del document
:   2006/13596


Organisme emissor
:   Mancomunitat de L'Alacanti

Tipus de document
:   Anunci

Informació pública de l'aprovació del projecte d'expropiació de terrenys per a la construcció d'una depuradora i les seues instal·lacions complementàries en la zona de l'Alacantí nord. Aprovació i exposició al públic de la relació de béns i drets afectats per l'expropiació. Altres acords complementaris. [2006/13593]  
La junta rectora de la Mancomunitat de Municipis de l'Alacantí, en la sessió celebrada el dia 9 de novembre de 2006 va adoptar, entre altres, l'acord que es transcriu, extractat a continuació:  
«Epígraf. Aprovació del projecte d'expropiació de terrenys per a la construcció d'una depuradora i les seues instal·lacions complementàries en la zona de l'Alacantí nord. Aprovació i exposició al públic de la relació de béns i drets afectats per l'expropiació. Altres acords complementaris.  
Les instal·lacions de depuració d'aigües dependents de la Mancomunitat de l'Alacantí que actualment estan en funcionament no poden continuar absorbint els cabals que es generaran en el seu àmbit d'actuació, per la qual cosa obliguen a dissenyar i construir noves instal·lacions.  
Amb el dit fonament, la mancomunitat va elaborar, conjuntament amb l'Entitat Pública de Sanejament d'Aigües Residuals, la mercantil Proaguas Costablanca, SL i l'Institut d'Ecologia Litoral, un avantprojecte per a la construcció d'una estació depuradora d'aigües residuals (d'ara endavant EDAR) en la zona d'Alacantí nord, terme municipal de Sant Joan d'Alacant, i de les seues instal·lacions complementàries, que va ser aprovat per aquesta mateixa junta rectora, en la sessió celebrada el dia 12 de juny de 2005.  
L'avantprojecte en qüestió, que forma part de l'objecte d'un conveni de col·laboració subscrit, amb data del 15 de novembre de 2005, entre aquesta mancomunitat i l'entitat de sanejament per al finançament de les infraestructures de sanejament i depuració a realitzar en l'àmbit territorial d'aquesta entitat, té la seua justificació en la necessitat realitzar les infraestructures necessàries per a absorbir la demanda que el desenvolupament urbanístic dels municipis de l'àrea metropolitana d'Alacant requereix.  
La nova EDAR proposta es construirà junt amb el llit del riu Monnegre (sec) en una zona topogràficament deprimida. El sistema de depuració és d'aireig prolongat, que evita la digestió anaeròbia de fangs generadors de focus d'olor. S'ha dissenyat per a 30.000 m³/dia, amb possibilitat d'augmentar a 45.000 m³/dia, si bé els cabals previstos a curt termini se situaran entre 15.000 i 20.000 m³/dia. Açò suposa un marge suficient per a analitzar l'evolució de cabals en la zona i preveure amb suficient antelació futures ampliacions.  
A fi de facilitar l'execució de les obres, aquesta entitat ha de posar a disposició de l'entitat de sanejament els terrenys necessaris, per a la qual cosa s'ha redactat per l'enginyer de camins de la mancomunitat el corresponent projecte d'expropiació forçosa, que obra en l'expedient, en el que es relacionen, detalladament, els béns i drets afectats per la construcció de les ressenyades instal·lacions.  
L'article 9 de la Llei d'Expropiació Forçosa assenyala la condició indispensable la prèvia declaració d'utilitat pública, de les obres que motiven la necessitat ocupar els béns afectats.  
Respecte a aquest assumpte de la declaració d'utilitat pública, el senyor enginyer de camins de la mancomunitat, amb data del 7 de novembre últim informa, entre altres qüestions, que «el sanejament i depuració de les aigües residuals municipals és una obligació arreplegada en la Llei Reguladora de les Bases del Règim Local com a servei bàsic a prestar pels municipis. Pel que es referix a la legislació autonòmica la Llei 2/1992, de 26 de març, de Sanejament d'Aigües Residuals de la Comunitat Valenciana, cal assenyalar allò que s'ha indicat en els articles següents:  
Article 1. Objecte  
1. Aquesta llei té com a objecte garantir una actuació coordinada i eficaç entre les distintes administracions públiques en matèria d'evacuació i tractament i, si és el cas, reutilització de les aigües residuals en l'àmbit territorial de la Comunitat Valenciana  
Article 2. Interés comunitari  
Són d'interés comunitari la planificació, la construcció, la gestió i l'explotació de les obres i instal·lacions a què es refereix l'article primer.  
Article 6. Plans subjectes a la llei  
3. L'aprovació dels plans comportarà la declaració d'utilitat pública per als projectes i obres que els desenvolupen, als fins d'expropiació forçosa i d'imposició de servituds.  
Amb l'articulat assenyalat anteriorment es considera justificada la utilitat pública de les obres recollides en l'avantprojecte de l'EDAR Alacantí nord i instal·lacions complementàries.  
L'import inicial i global previst per a fer front a les indemnitzacions derivades de les expropiacions en qüestió, ascendeix a la quantitat de huit-cents nou mil dos-cents huit (809.208,00) euros, que haurà de transferir a la mancomunitat l'entitat pública de sanejament d'aigües residuals per a fer efectiu el pagament als expropiats, segons disposa la clàusula quarta del conveni de col·laboració subscrit, amb data del 15 de novembre de 2005, entre aquesta mancomunitat i l'entitat de sanejament, per al finançament de les infraestructures de sanejament i depuració a realitzar en l'àmbit territorial d'aquest ens mancomunat, havent-se rebut per part de la indicada entitat de sanejament, un certificat de crèdit per a sufragar el cost de l'expropiació dels terrenys en què s'executarà la nova EDAR.  
En l'expedient consta, així mateix, informe del senyor interventor de la mancomunitat.  
A la vista de tot allò que s'ha exposat, la junta rectora de la mancomunitat, per majoria, adopta l'acord següent:  
Primer. Declarar expressament la utilitat pública de l'expropiació dels béns i drets necessaris per a la construcció d'una depuradora i les seues instal·lacions complementàries en la zona de l'Alacantí nord.  
Segon. Declarar expressament la necessitat ocupació dels béns i drets ressenyats en la relació que forma part de l'indicat projecte, disposant que s'impulse l'expedient de declaració de la urgència en l'ocupació.  
Tercer. Aprovar, inicialment, el projecte d'expropiació dels terrenys, redactat pel senyor enginyer de camins de la mancomunitat, amb la relació de béns i drets inclosos en el projecte d'expropiació forçosa .que obren en l'expedient. i exposar-los al públic durant un termini de quinze dies, mitjançant la publicació dels anuncis corresponents en els taulers d'edictes de la mancomunitat i de l'Ajuntament de Sant Joan, en el Diari Oficial de la Generalitat, en el Butlletí Oficial de la Província d'Alacant i en dos diaris de la localitat, perquè els interessats puguen formular al·legacions, per escrit davant d'aquesta mancomunitat, només als efectes d'esmenar possibles errors que s'hagen pogut patir en relacionar els béns afectats per l'ocupació.  
Quart. Facultar a la presidència de la mancomunitat, tan àmpliament com en dret procedisca i siga necessari per a la deguda efectivitat i eficàcia dels acords anteriors i per a desenvolupar els subsegüents tràmits procedimentals pertinents.  
Cinqué. Notificar individualment aquests acords als titulars dels terrenys afectats pel projecte d'expropiació i a l'entitat pública de sanejament d'aigües residuals de la Comunitat Valenciana, perquè en prengueu coneixement i la resta d'efectes.»  
Relació de béns i drets afectats per l'expropiació:  
Número: 1; Polígon/parcel·la: 2-3; Referència cadastral: 53575K530714008831GV; Titulars: González Pastor, Francisco Carlos i González Pastor, Carmen Paloma; Superfícies afectades: 10.375 m².  
2; 2-5; 24288C267843945626XG; González Pastor, Francisco Carlos y González Pastor, Carmen Paloma; 13.204 m².   
3; 2-4; 72785R192075202108RV; Riera Antón, Remedios; 9.190 m².  
4; 2-7; 21973F538685260174WM; Juan Antón, Salvador i germans; 28.101 m².  
5; 2-8; 59360T039314088742II; Tendero Poveda, Juan Julián i germans; 4.564 m².  
6; 2-6; 83438V998552731601IF; Pastor Fernández, Francisco; 2.000 m².  
El que es fa públic per a general coneixement, a Alacant, a 13 de novembre de 2006, manifestant que aquesta publicació es realitza als efectes previstos en els articles 3 i 4 de la Llei d'Expropiació Forçosa i d'informació pública previstos en els articles 17.2, 18 i 19.2 del mateix text legal, perquè en el termini de quinze dies, els interessats puguen formular, per escrit, davant d'aquesta mancomunitat de municipis (plaça Santíssima Faç, núm. 3, 1r dreta, 03027, Alacant, telèfon/fax: 138 869 913 / 628 392 226), al·legacions només als efectes d'esmenar possibles errors que s'hagen pogut produir en relacionar els béns afectats per la urgent ocupació.  
Els plans parcel·laris i la relació d'interessats i béns afectats podran ser consultats en les dependències abans citades.  
Alacant, 13 de novembre de 2006.. El president: Pedro Romero Ponce.